SALAAM ALEIKUM
Rauha teille kaikille.
Tervetuloa Salaam Aleikum -sarjan uuden jakson pariin.
Salaam aleikum, "rauha teille kaikille" on tervehdys Jumalalta enkeleille, -
enkeleiltä profeetoille ja profeetoilta meille.
Rauha teille kaikille. Tänään haluamme rauhan olevan -
kanssamme, meissä, ja me myös saamme sen.
Toivon rauhan laskeutuvan koko elämäänne, -
kotiinne, mieliinne ja ajatuksiinne.
Ohjelmassamme on erikois- vieraana rabbi. Todellakin, rabbi.
Hän seuraa Jeesusta, joka muutti hänen elämänsä.
Lähdemme nyt hänen kanssaan matkalle.
Viime jaksossa hän kertoi olevansa juutalainen -
ja opiskelleensa juutalaisessa koulussa.
Hän opiskeli Raamatusta Vanhaa testamenttia.
Jumala muutti hänen elämänsä uudeksi.
Tässä jaksossa jatkamme veljeni rabbi Jasonin kanssa.
Jason, olen iloinen saadessani tavata sinut taas tämän ohjelman parissa.
On hienoa saada jatkaa. Shalom. Salaam aleikum.
Viime jaksossa puhuimme elämästäsi ja taustastasi.
Kuinka perheesi selvisi holokaustista, -
hirvittävästä tapahtumasta, jossa niin monet kuolivat, -
ja siitä, miten tuo kaikki on vaikuttanut sinuun.
Kerroit, ettet ole katkeroitunut näiden asioiden takia, -
vaan olet oppinut rakastamaan ihmisiä.
Totesit, että jokainen ihminen on luotu Jumalan kuvaksi.
Puhut hyvin tärkeästä asiasta.
Vaikeiden elämänkokemustemme -
tulisi tehdä meistä empaattisempia ja myötätuntoisempia.
Mieleeni tulee profeetta Mooses.
Jumala ilmestyi Moosekselle keskellä orjantappurapensasta.
Orjantappurapensaalla Jumala halusi kertoa: -
"Ymmärrän kansan kärsimystä -
ja haluan, että myös sinä, Mooses, ymmärrät toisten kärsimyksiä."
Meidän tulisi kyetä tuntemaan tällaista syvää myötätuntoa toisia kohtaan.
Tunteeko Jumala tällä tavalla meitä kohtaan, kun meillä on vaikeaa?
Jumala rakastaa meitä ja välittää meistä. Hän kaitsee meitä.
Itselläni on kaksi pientä poikaa.
Mikään ei satuta minua niin paljon kuin se, -
jos joudun näkemään omien lasteni kokevan vaikeita ja tuskallisia asioita.
Uskon, että Jumalaakin koskettaa silloin, kun meillä on vaikeaa.
Mitä sanoisit henkilölle, jolla on juuri nyt vaikeaa elämässään?
Jumala näkee tilanteesi. Hän välittää sinusta syvästi.
Hän haluaa kulkea kanssasi. Hän on armollinen ja täynnä myötätuntoa.
Voit heittää huolesi Hänen harteilleen ja pyytää Häneltä apua, -
sillä Hän välittää sinusta syvästi.
Se, että istumme täällä yhdessä, on ihme, kuten totesimme viime jaksossa.
Sinun taustasi on juutalainen, minä taas tulen muslimitaustasta.
Jeshuassa, Jeesuksessa Kristuksessa, olemme yhtä.
Kiitos rakkaudestasi meitä kohtaan.
Puhumme näistä asioista lisää tulevissa jaksoissa.
Nyt voimme jatkaa vielä elämäntarinastasi ja siitä, -
miten Jumala on toiminut elämässäsi.
Viime jaksossa kerroit, että sinulla oli vaihe, jolloin etsit kovasti.
Jotakin myös tapahtui. Kertoisitko siitä?
Etsin Jumalaa, joskin hain Häntä myös aivan vääristä paikoista.
Mutta Jumala on hyvä. Yhtenä päivänä olin jälleen meditoimassa.
Meditoin useita tunteja joka päivä.
Meditoidessani sieluni alkoi väristä ja alkoi irrota ruumiistani.
Näin itseni istumassa huoneessa ja sieluni leijumassa ruumiini yllä.
Täsmennätkö vielä: -
Meditoitko juutalaisena, vai mitä tarkoitat?
Harjoitin transsendenttista meditaatiota. - Millaista se on?
Siihen kuuluu esimerkiksi mantra-tavun toistamista -
rituaalinomaisesti. Kyse on tietyn- tyyppisestä itämaisesta meditaatiosta.
- Sillähän ei ole mitään tekemistä juutalaisuuden kanssa? - Ei ole.
Kun meditoit, toistit siis tiettyjä asioita, ja opit tekniikan. Entä sitten?
Sieluni alkoi väristä ja irrota ruumiistani.
Menin katon läpi, pilvien halki, -
ja uskomatonta kyllä, mutta seuraavassa hetkessä olin taivaassa.
Sitten näin kunnian kuninkaan korotettuna valtaistuimellaan.
Kuningasta ympäröi kirkkaus. Hän oli suurenmoinen ja kaunis.
Vapisin kauttaaltani tämän kuninkaan vallan vaikutuspiirissä -
― Jumalan läsnäolossa.
Mitään tällaista en ollut koskaan aiemmin kokenut.
Koitko, että se oli jotakin todellista, vai oliko se kuvittelua?
Se oli todellisempaa kuin mikään aiemmin kokemani.
Jumalan läsnäolossa voi kokea, -
miten kaikki aistit ikään kuin heräävät enemmän eloon.
Kaikesta tulee jollakin tavalla paljon kirkkaampaa ja todempaa, -
koska emme ole sidottuja fyysiseen ruumiiseemme.
Tuo kokemus ei ollut mielikuvitukseni tuotetta.
Elin kaiken sen hengessäni, reaaliajassa.
Kun katselin tuota Kuningasta, jonka voima sai ruumiini sykkimään, -
olin euforisessa tilassa. Saatoin ikään kuin tuntea kaikki solunikin.
Sitten kuningas alkoi puhua minulle, -
jolloin käsitin, että kuningas oli Jeshua, Jeesus.
Minähän en tiennyt mitään Jeesuksesta.
Olin kasvanut juutalaisena, enkä tiennyt Jeesuksesta mitään.
En ollut koskaan lukenut Uutta testamenttia.
Tiesin vain Jeesuksen nimen.
Mutta silti tiesin, että valtaistuimella istuva kuningas oli Jeesus.
Sitten hän alkoi puhua minulle.
Hän sanoi, että minut on kutsuttu tuntemaan hänet.
Ja että minut on kutsuttu palvelemaan häntä.
Ajattelin, että mitä tämä oikein tarkoittaa.
Seuraavassa hetkessä olinkin taas palannut ruumiiseeni.
Kun sitten olin palannut takaisin tietoisuuteen ja huoneeseeni, -
huomasin vapisevani edelleen.
Kokemus oli siis hyvin todellinen sinulle.
Niin todellinen, että vapisin vielä muutamia minuutteja.
Koin edelleen Jumalan läsnäolon voiman, kunnian ja pyhyyden.
Ymmärsitkö silloin, mitä sinulle oli tapahtunut?
Vai aloitko käsittää tapahtunutta paremmin vasta myöhemmin, -
kun luit Raamattua ja opit enemmän Jeshuasta?
Koin tapahtuneen jälkeen valtavaa hyvänolontunnetta, -
koska olin saanut aistia Jumalan rak- kautta, hyvyyttä, läsnäoloa ja voimaa.
Juoksin ympäri asuntoani huutaen: -
"Minut on kutsuttu palvelemaan Jumalaa!"
Äitini kysyi: "Kutsuttu palvelemaan ketä? Mitä oikein puhut?"
Taustani vuoksi en pystynyt ymmär- tämään tapahtunutta tai Jeshuaa.
Kokemus oli sinulle niin todellinen, että sinun oli puhuttava siitä.
Tajusin tuon kokemuksen jälkeen ensi kertaa elämässäni, -
että Jeshua on todellinen ja voimallinen.
Tajusin, että Jumala oli tarkoittanut Jeesukselle erityisen tehtävän -
omassa, maailmaa koskevassa suunnitelmassaan.
Mutta muuten minulla ei ollut mitään käsitystä Jeesuksesta.
Vasta myöhemmin Raamattua lukiessa ymmärsin, -
kuka Jeesus on ja mitä oli tapahtunut.
Edellisessä jaksossahan mainitsit, että kun etsimme Jumalaa, -
voimme löytää Hänet. Näinhän sinulle juuri kävi.
Minähän olin etsinyt Jumalaa -
hyvin toisenlaisista paikoista kasvuympäristööni verrattuna.
Käsitän nyt, että kysymys oli epäjumalanpalveluksesta.
Jumala on kuitenkin armollinen, -
kuten Hän oli esimerkiksi Aadamille Eedenin puutarhassa.
Jumalahan saapui etsimään Aadamia ja Eevaa vielä senkin jälkeen, -
kun nämä olivat toimineet väärin.
Vaikka me etsimme Jumalaa, Jumala tavoittelee meitä sitäkin enemmän.
Hänellä on suurempi halu löytää meidät kuin meillä Hänet.
- Miten voin kannustaa Häntä etsimään minua?
Mielestäni meidän on ensinnäkin -
vilpittömin mielin sydämestämme anottava, -
että Jumala ilmaisisi itsensä meille; -
että Hän valottaisi meille sitä, kuka Jeshua on. Sitä, kuka Messias on.
Meidän on myös luettava Raamattua, -
erityisesti Uutta testamenttia ja evankeliumeja.
Omalla kohdallanihan oli niin, -
että olin kuullut muiden kautta Messiaasta, Jeshuasta, Jeesuksesta.
En ollut koskaan lukenut näistä asioista mitään itse.
Vasta luettuani itse Raamattua -
asiat alkoivat valjeta ja palat loksahdella kohdalleen.
Minulla on aivan vastaavanlainen kokemus.
Minäkään en kasvanut kristityssä ympäristössä. Vihasin kristittyjä.
Olin kyllä kuullut paljon Jeesuksesta, myös siitä, että hän on Jumalan Sana.
Mutta en ollut koskaan lukenut, mitä hän itse oli sanonut.
En ollut lukenut uudesta liitosta, jonka Jumala on tehnyt kanssamme.
Kehotat siis kaikkia, joilla on samanlainen tausta kuin minulla, -
etsimään Jumalaa ja myös lukemaan, mitä Hän sanoo itsestään, -
ei ainoastaan kuulemaan Hänestä toisten kautta. - Ehdottomasti.
Hänen tuntemisensa on todella tärkeää.
Sitä paitsi, mitä voi hävitä, jos kokeilee? Ei ole mitään hävittävää.
Jos Hän on todellinen, Hänet voi kohdata.
Hän löytää ihmisen ja muuttaa tämän elämän.
Jeshuan, Jeesuksen opetuksissa on suurta viisautta.
Jopa Koraani puhuu paljon Jeesuksesta.
Kaikki maailman valtauskonnot ovat tavalla tai toisella -
kiinnittäneet huomiota Jeesukseen ja hänen opetuksiinsa.
Niissä on erityyppisiä viittauksia Jeesukseen.
Niin juutalaiset, muslimit, hindut kuin buddhalaisetkin -
puhuvat jossain määrin Jeesuksesta.
Näistäkin asioista puhumme tulevissa jaksoissa.
Mutta palataan vielä sinun elämääsi.
Erikoisen kokemuksesi jälkeen juoksit ympäriinsä huutaen -
"Jumala tahtoo minun palvelevan Häntä". Mitä seuraavaksi tapahtui?
Sen jälkeen aloin todella pohtia kysymystä siitä, -
kuka Jeesus oikein on.
Muistan yhden asian, joka tapahtui hyvin pian sen jälkeen.
Olin New Yorkissa ja harjoittanut jälleen meditointia -
ja muita hengellisiä harjoituksia.
Olin juuri astunut ovesta ulos New Yorkin kadulle, -
kun jotakin erikoista tapahtui. Tuntematon nainen ilmestyi eteeni.
Minulla oli päälläni paita, jonka etupuolella luki teksti Truth (Totuus).
Nainen katsoi minua ja kysyi: -
Uskotko, että totuus on selvä, syvä ja ehdoton?
Olin ällistynyt, koska paitani selkäpuolella luki juuri noin.
Mutta olin siis vasta astunut kadulle, -
eikä nainen ollut mitenkään voinut nähdä selkääni.
Ja silti hän siinä ilmoitti paitani selkäpuolen tekstin.
Tuntui siltä, että New Yorkin hälinässä aika pysähtyi yhtäkkiä.
En kiinnittänyt huomiota mihinkään muuhun kuin tähän naiseen.
Hän alkoi puhua minulle Jeesuksesta, siitä, että hän on Messias.
Sitten aivan yhtä äkillisesti tulin ikään kuin tajuihini, -
eikä naistakaan näkynyt enää. Hän oli hävinnyt.
Käsitin, että minulla oli juuri ollut jonkinlainen hengellinen kohtaaminen.
Hän kertoi sinulle totuudesta.
Totuus ei siis ole vain jokin abstrakti käsite. Kertoisitko tästä vielä lisää?
Tärkein asia on se, että totuus on henkilö.
Jeesus sanoi: "Minä ole tie, totuus ja elämä."
Totuus ilmenee todellisissa, konkreettisissa muodoissa.
Totuus ilmenee ensinnäkin kirjoite- tussa Jumalan Sanassa, Raamatussa.
Lisäksi totuus ruumiillistuu elävässä Jumalan Sanassa, Jeesuksessa.
Jeesus on Jumalan Sana, joka ilmestyi ruumiillisessa muodossa.
Eli tuntemalla Jeesuksen löydämme totuuden, joka vapauttaa meidät.
Aivan. Totuus vapauttaa, ja siksi totuuden tunteminen on niin tärkeää.
Sillä, mitä uskomme, on meihin kokonaisvaltainen vaikutus.
Jos uskomme valheellisia asioita itsestämme tai toisista ihmisistä, -
olemme silloin valheen orjia.
Jos ei ole uskoa, joutuu elämään pelossa.
Jos uskoo valheita muista ihmisistä, ei voi rakastaa heitä. Viha tulee tilalle.
On tiedettävä ja tunnettava totuus, koska muutos alkaa mielen tasolta.
Jeesuksen tunteminen siis vapauttaa ihmisen.
Se vapauttaa kohtaamaan myös muita, -
niin että syntyy jotakin todellista, kuten meillä nyt.
Näin on. Totuus ei voi olla vain -
jokin abstrakti asia, oppi tai teologiaa.
Meidän on tiedettävä, miten elää totuus todeksi.
On tiedettävä, millaista totuudessa eläminen -
on perheen kesken, muissa ihmissuhteissa ja työpaikoilla.
Miten elää totuudessa silloin, kun toiset kohtelevat meitä huonosti.
Jeshua, Jeesus, antaa meille sekä mallin että viisautta siihen, -
miten voimme elää totuuden todeksi omassa elämässämme.
Jeesus myös antaa meille voimaa tähän.
Meidän ei tarvitse ansaita mitään, koska Jeesus elää meissä.
Jumala kohtasi sinut, kun aloit pohtia, että tässä ei voi olla kaikki.
Sinulla oli kohtaaminen Jeesuksen kanssa ja -
tapasit New Yorkissa naisen, jonka Jumala lähetti luoksesi.
Jos nyt mietit näitä kaikkia asioita yhdessä, -
millaisen kokonaiskuvan koet siitä muodostuvan?
Mielessäni on ensinnäkin se, miten hyvä ja armollinen Jumala on.
Hän toimii niin, että kaikki yhdessä vaikuttaa niiden parhaaksi, -
jotka rakastavat Jumalaa ja jotka Hän on kutsunut.
Tämä on mielestäni erittäin tärkeä periaate ymmärtää.
Lunastus, pelastus ja muutos ovat prosessi.
Jumala voi käyttää kaikkia elämänkokemuksiamme, -
sekä hyviä että huonoja. Meidän ei tarvitse elää häpeässä.
Voisin itsekin vatvoa menneitä, miten harjoitin maailmallisia asioita -
ja tietynlaista epäjumalanpalvontaa. Voisin hävetä tätä kaikkea.
Sen sijaan nyt ajattelen, että Jumala käytti kaikkia näitä kokemuksiani -
muuttaakseen minut ja johtaakseen minut luokseen, -
niin että löytäisin elämäni tarkoituksen. On valtavaa ymmärtää, -
että vaikka olisit tehnyt elämässäsi mitä tahansa, Jumala käyttää kaikkea-
jotta sinusta tulisi se, joksi Hän on sinut tarkoittanut.
Tunteaksemme Hänet henkilökohtaisesti.
Jumala voi muuttaa kaikki menneet kipumme ja menetyksemme -
antaakseen meille tulevaisuuden ja toivon.
Ei ole väliä, mitä olet tehnyt.
Palaan vielä hetkeksi taaksepäin.
Kerroit äsken naisesta, joka puhui sinulle totuudesta.
Sinähän kasvoit juutalaisena. Opiskelit Tooraa ja juutalaisia perinteitä.
Kun kuulit nämä Jeesuksen sanat "Minä olen tie, totuus ja elämä", -
miten suhtauduit asiaan juutalaisena?
Alunperin kuulin tästä parhaalta ystävältäni Johnilta.
Hän soitti minulle ja kertoi: Jason, olen löytänyt totuuden.
Kysyin, minkä totuuden. Hän vastasi: Jeesuksen.
Sanoin: Olet tärähtänyt. Minähän olen juutalainen.
"Jeesus, Jeshua, ei ole minua varten." Se oli ensireaktioni asiaan.
Mitä John kertoi sinulle Jeesuksesta? Että hän on tutustumisen arvoinen?
Hän sanoi, että Jeesus on totuus, ja jos et usko häneen, olet pulassa.
Totesin, että sepä kiva, Jumala sinua siunatkoon.
Mutta se ei ole minun juttuni.
Ajattelin tuolloin, että Jumalan luokse voi päätyä useampaa reittiä.
Ja että on ok, jos kristityt löytävät Jumalan Jeesuksen kautta.
Itse ajattelin löytäväni Jumalan juutalaisena ja jollakin eri tavalla.
Minulla ei ollut käsitystä siitä, mitä Raamattu sanoo Jeesuksesta.
Nyt näkökulmani on aivan erilainen.
Sittemmin olen ymmärtänyt, -
että elämä ja toivo löytyvät Messiaassa.
Hän on perustus, ja hänen kauttaan voimme kokea Jumalan rakkauden.
Hänessä on myös Jumalan tarjoama pelastus -
ja Jumalan antama lupaus tulevasta maailmasta, taivaasta ja paratiisista.
Mitä haittaa on siitä, jos uskoo, -
että meillä kaikilla on omat tiemme ja jossain ne sitten yhtyvät?
Muslimina rukoilin viisi kertaa päivässä.
Mutta minullekin tuli eteen hetki, jolloin käsitin, -
että vain Jeshuan kautta löydän Jumalan.
Ongelma on nähdäkseni se, -
että totuus on luonteeltaan eksklusiivinen, pois sulkeva asia.
Jos on kaksi päinvastaista väitettä, -
molemmat eivät voi olla totta yhtä aikaa.
Raskaanakin joko ollaan tai sitten ei olla.
Ei ole mahdollista olla "vähän" raskaana.
Raskaana joko ollaan tai ei olla. Kumpaakin ei voi olla yhtä aikaa.
Nykyään suositaan sellaista ajattelua, että jokainen saa uskoa tavallaan.
Kuten hetki sitten totesimme, -
ihmiset vähättelevät uskon arvoa ja merkitystä.
Usko vaikuttaa ratkaisevasti siihen, miten elämme elämämme.
Jos usko on jollakin tavalla väärää, -
se vaikuttaa ensinnäkin henkilökohtaisella tasolla.
Lisäksi se vaikuttaa siihen, miten suhtaudumme toisiin ihmisiin.
Jos olen katkera ja uskon ihmisten olevan pahantahtoisia, -
se näkyy suhtautumisessani muihin.
Jos ajattelen, että Jumala vihastuu ja tuomitsee minut, -
koska en pysty noudattamaan kaikkia Hänen käskyjään ja lakejaan, -
sillä on väistämättä vaikutus elämääni ja Jumala-suhteeseeni.
Uskomme ei siis todellakaan ole merkityksetön asia.
Monet ongelmat ihmisten elämässä johtuvat vääristä uskomuksista.
Samoin ongelmat ja selkkaukset maailmassa -
juontuvat uskontojen vääristä uskomuksista.
Mitä sanoisit henkilölle, joka on koke- nut jotakin samantapaista kuin sinä, -
nähnyt esimerkiksi unen, ja etsii nyt Jumalaa?
Hän saattaa ajatella kaiken olleen sattumaa ja on nyt ymmällään.
Mitä sanoisit hänelle?
Pyydän, että otat asian vakavasti -
ja yrität tavoittaa asian syvemmän merkityksen.
Jos sinulle on annettu tämänkaltainen lahja ja kokemus, esimerkiksi uni, -
siihen ei pidä suhtautua väheksyen.
Tällainen asia on otettava vakavasti.
Oikea ymmärrys asiasta voi nimittäin olla avain, joka avaa tien -
niille elämää muuttavan totuuden, viisauden ja siunauksen lähteille, -
jotka Jumala on juuri sinulle varannut.
Jason, on ollut ilo keskustella kanssasi.
Nyt annan sinulle lopuksi mahdollisuuden puhua suoraan -
Al Hayat -kanavan katselijoille Lähi-idässä.
Mitä sanoisit heille juutalaisena, jonka elämän Jeshua on muuttanut?
Miten se on vaikuttanut sinuun ja suhtautumiseesi toisiin ihmisiin?
Lisäksi toivon, että sanoisit jotakin niille, -
jotka etsivät tällä hetkellä Jeshuaa.
Mitä heidän tulisi tehdä, jotta he oppisivat tuntemaan Jeshuan?
Tärkein asia, jonka elämässäni olen tehnyt, -
on se, että pyysin Jeshuaa, Jeesusta, sydämeeni.
Se toi kokonaisvaltaisen muutoksen -
niin ajatusmaailmaani, elämäntapaani kuin kykyyni rakastaa.
Olen nyt puhumassa teille täällä Al Hayat -kanavalla, -
koska Jumalan rakkaus on antanut minulle -
suuren rakkauden teitä kohtaan ja kaikkia arabikansoja kohtaan.
Toivon, että kaikki ne juutalaiset, muslimit ja kristityt, jotka eivät -
vielä ole kohdanneet elävää Jumalaa, oppisivat todella tuntemaan Jumalan.
Hän haluaa poistaa sinun pelkosi ja tuskasi. Hän haluaa hoitaa kipujasi.
Jumala haluaa tehdä sinusta uuden luomuksen, -
niin että vanha jää taakse ja uusi voi tulla tilalle elämääsi.
Hän tahtoo antaa sinulle tulevaisuuden ja toivon, -
niin että tulevaisuutesi on parempi kuin menneisyytesi.
Jos etsit Häntä ja pyydät Häntä ilmaisemaan itsensä sinulle -
ja jos olet vilpitön ja avoimin sydämin haluat ymmärtää, kuka Messias on, -
Hän varmasti koskettaa sinua.
Hän ei ainoastaan muuta sinua läpikotaisin, -
vaan Hän tulee käyttämään sinua -
muutoksentuojana myös monien muiden ihmisten elämässä.
Tämä päätös koituu elämäsi par- haaksi, etkä varmasti tule katumaan.
Rabbi Jason, kiitos vielä kerran. Olet rakas veli. - Niin olet sinäkin.
Nähdään taas seuraavan jakson parissa.
Suomennos: Sirpa Bågman